“คพ.” เตือน! PM 2.5 เกินมาตรฐาน 9 พื้นที่ “มหาชัย” พุ่ง 77 ไมโครกรัม แนะปชช.ระวังสุขภาพ
“กรมควบคุมมลพิษ” เตือน! ค่าฝุ่น PM 2.5 เกินมาตรฐาน 9 พื้นที่ “มหาชัย” พุ่ง 77 ไมโครกรัม แนะนำประชาชนระวังสุขภาพ เลี่ยงทำกิจกรรมกลางแจ้ง
“กรมควบคุมมลพิษ” เตือน! ค่าฝุ่น PM 2.5 เกินมาตรฐาน 9 พื้นที่ “มหาชัย” พุ่ง 77 ไมโครกรัม แนะนำประชาชนระวังสุขภาพ เลี่ยงทำกิจกรรมกลางแจ้ง
18 ธ.ค. 2562

ผู้สื่อข่าวรายงานว่า เฟซบุ๊กเพจ กรมควบคุมมลพิษ(คพ.) รายงานข้อมูลคุณภาพอากาศในพื้นที่กรุงเทพมหานครและปริมณฑล ประจำวันที่ 18 ธันวาคม 2562 เวลา 07.00 น. โดยระบุว่า
ผลการติดตามตรวจสอบคุณภาพอากาศในพื้นที่กรุงเทพมหานครและปริมณฑล โดยกรมควบคุมมลพิษร่วมกับกรุงเทพมหานคร จำนวน 44 สถานี ตรวจวัดค่าได้ 28 – 77 มคก./ลบ.ม. (ค่ามาตรฐานไม่เกิน 50 มคก./ลบ.ม) พบปริมาณฝุ่นละอองเกินค่ามาตรฐาน และอยู่ในระดับเริ่มมีผลกระทบต่อสุขภาพ 9 สถานี(พื้นที่สีส้ม)


 
โดยปริมาณฝุ่นละอองมีแนวโน้มเพิ่มขึ้นจากเช้าวานนี้ (17 ธ.ค.62) เกือบทุกสถานี ได้แก่ ริมถนนดินแดง เขตดินแดง 52 ไมโครกรัม , ริมถนนพระรามที่ 4 หน้าสามย่านมิตรทาวน์ เขตปทุมวัน 52 ไมโครกรัม , ริมถนนพระราม 3-เจริญกรุง เขตบางคอแหลม 53 ไมโครกรัม , ริมถนนพหลโยธิน เขตบางเขน 56 ไมโครกรัม , แขวงบางซื่อ เขตบางซื่อ 54 ไมโครกรัม , แขวงทุ่งสองห้อง เขตหลักสี่ 59 ไมโครกรัม , ต.ปากน้ำ อ.เมือง จ.สมุทรปราการ 52 ไมโครกรัม , ต.นครปฐม อ.เมืองนครปฐม จ.นครปฐม 52 ไมโครกรัม และ ต.มหาชัย อ.เมือง จ.สมุทรสาคร พบค่าฝุ่นละอองเกินมาตรฐานสูงสุด 77 ไมโครกรัม ส่วนพื้นที่อื่นๆ คุณภาพอากาศอยู่ในระดับดี 8 สถานี และระดับปานกลาง 27 สถานี

 
 
 
ทั้งนี้ กรมควบคุมมลพิษ ได้ฝากคำแนะนำไปยังประชาชนที่อยู่ในพื้นที่ดังกล่าวควรเฝ้าระวังสุขภาพ ลดระยะเวลาการทำกิจกรรมกลางแจ้ง และติดตามสถานการณ์ฝุ่นละอองอย่างใกล้ชิด